钦定古今图书集成/明伦汇编/闺媛典/第185卷 > 许云鸾妻吴氏
## 钦定古今图书集成/明伦汇编/闺媛典/第185卷 > 许云鸾妻吴氏

按《堂邑县志》：“吴氏，许云鸾妻。随翁宦边塞，姑怯寒成
疾，常以身温姑。值报急，家人欲间行出避，吴曰：‘吾宁
守姑死’。卒不动。年二十二夫亡，子方周岁，贫甚，矢志
奉养祖翁。年九十翁没，独与姑居，曲尽孝敬，以女红
充日给，每上食，必令幼子出，恐分甘也。置尺棰于枕
畔，谓子曰：‘尔若不肖，即捶死，吾与尔俱尽治饔飧，日’”
省勺米，积至升斗。即与市纸笔，或馈蒙师。后其孙举
进士，常云：“吾一句一读，皆祖母手指中来。”年八十，无
疾而逝。奉旨旌表。